<?xml version="1.0" encoding="utf-8"?>
<TEI xmlns="http://www.tei-c.org/ns/1.0">
 <teiHeader>
  <fileDesc>
   <titleStmt>
    <title>
     Acte 100 de Charles Ier de Bourbon (28/02/1439)
    </title>
    <author/>
   </titleStmt>
   <publicationStmt>
    <publisher>
     Laboratoire de Médiévistique occidentale de Paris (UMR 8589), Centre de recherches historiques (UMR 8558)
    </publisher>
    <date when="2022">
     2022
    </date>
    <availability>
     <licence source="https://github.com/etalab/licence-ouverte/blob/master/open-licence.md">
      Distributed under an Open License 2.0
     </licence>
    </availability>
   </publicationStmt>
   <sourceDesc>
    <p>
     Ce fichier contient l'acte n°100 de Charles Ier de Bourbon, Mandement (Original, AN (P)) daté du 28/02/1439 à NS.
    </p>
   </sourceDesc>
  </fileDesc>
 </teiHeader>
 <text>
  <body>
   <div n="100" xml:id="charles_ier_100">
    <p rend="center">
     100
    </p>
    <p rend="center">
     1439 (n. st.), 9 mars.
    </p>
    <p>
     Lettres de protection et de sauvegarde accordées par Charles, duc de Bourbonnais et d'Auvergne, etc., à Pierre Varenier et Douce Mayole, sa femme, ainsi qu'à Guillaume et Catherine Varenier.
    </p>
    <p>
     A.Original sur parchemin, signé, jadis scellé. 275 x 145-180 mm. Archives nationales, P 1361
     <hi rend="sup">
      1
     </hi>
     , cote 916.
    </p>
    <p>
     Analyse : Titres de Bourbon, II, p. 269, n° 5585.
    </p>
    <p>
     Charles, duc de Bourbonnois et d'Auvergne, conte de Clermont et de Fourés et seigneur de Beaujeu et de Chastel Chinon, per, chamberier de France, au premier nostre sergent qui sur ce sera requis, salut. Nous te mandons et commandons, en commetant si mestier est, que, appelés ceulx qui seront a appeller, tu maintiengnes, gardes et deffendes de force d'armes, de puissance de lays, de molestacions, inquietacions, epparcessions violantes et de toutes autres nouvelletés indeues, quelles que eles soyent, Pierre Varenier, Douce Mayole sa femme, Guillaume Varenier et Katherine, sa femme, et un chascun d'eulx, tant comunectement que divisiement, en toutes leurs justes possessions, farmes, droiz, franchises, usaiges et libertés esquelx tu les trouverés estre, celui ou ceulx dont ils ont cause, avoir esté paisiblement et d'anciennetté, en promectant et pesant noz branchons ou penonceaulx signés a noz armes a la conservacion de leur droit tant seulement, et avecques ce faire joïr et payer deuement les dessudiz de tous leurs debtes, cens, censsives, rentes, tailles, corvees, merciages et autres devoirs deus, congneuz et souffisant prouvés et qui te apperons a eulx estre deuz par lettres, teriers, instrumens, tesmoings, confessions de partie ou par autres justes et loyaulx enseignemens, en contraignent a ce tous leurs debteurs et chascun d'eulx par prinse, vente et explettacion de leurs biens, arrest, detencion et emprisonnement de leurs propres corps se mestier est, et a ce sont obligiez, et en cas d'opposicion au regart de nostre maintenue et garde de la chose contencieuse prinse et mise en nostre main comme souveraine, nonobstant toutes autres mains mises ou branchons, conservacion mis en iceulx, lesquelx tu lieves et ostes et nous par ces presentes levons et ostons affin de debat, seulement et au regart des debtes nostre main souffisant tenue, garnie, prevenente avant toute oeuvre quant es obligez soubz nostre celle, donne et assigne jour certain et compettant es oppesans, comparucion par devant nostre seneschal de Bourbonnois ou son lieutenant, celui ou ceulx de noz juges ou leurs lieuxtenans ausquelx la congnoissance en appartiendra, pour venir dire et soustenir les causes de leurs opposicion, proceder et avant sur ce et en oultre si comme de raison sera, car de ce fere en certiffiant et souffisant nosdiz juges et leurs lieuxtenans de ce que fait avons deuement te donnons pouvoir, auctorité et mandement especial. Donné soubz le seel de nostre chancellerie de Bourbonnois, le IX
     <hi rend="sup">
      e
     </hi>
     jour de mars, l'an de grace mil quatre cens trente et trente
     <hi rend="sup">
      (a)
     </hi>
     et huit avant Pasques.
    </p>
    <p>
     Par monseigneur le duc
    </p>
    <p>
     a la relacion du conseil,
    </p>
    <p>
     Gort.
    </p>
    <p>
     a. Et trente:
     <sic>
      sic.
     </sic>
    </p>
    <p>
     <hi rend="sub">
      -*
     </hi>
     -
    </p>
    <p rend="center">
     101
    </p>
    <p rend="Par_défaut center">
     1439, 6 mai. — Le Puy-en-Velay.
    </p>
    <p rend="Par_défaut">
     Permission donnée par Charles, duc de Bourbonnais et d'Auvergne, etc., à Guillaume Saunier, son écuyer, de fortifier son hôtel de Mercoeur, sise dans les environs de Saint-Privat-d'Allier, qui fut plusieurs fois détruite par les gens d'armes dans le passé.
    </p>
    <p rend="Par_défaut">
     A.Original perdu.
    </p>
    <p rend="Par_défaut">
     B.Copie du XVIII
     <hi rend="sup">
      e
     </hi>
     siècle, non retrouvée
     <note n="90" type="footnote">
      Le Spicilegium Brivatense précise, page 499 : « Copie du XVIII
      <hi rend="sup">
       e
      </hi>
      siècle — Communication de M. le marquis de Miramon, conseiller général de la Haute-Loire et membre de la Société d'agriculture du Puy ».
     </note>
     .
    </p>
    <p rend="Par_défaut">
     a.Spicilegium Brivatense, 1886, p. 499-500.
    </p>
    <p rend="Par_défaut">
     Charles, duc de Bourbonnois et d'Auvergne, conte de Clermont et de Fourez, seigneur de Beaujeu, de Chasteau-Chinon, per et chamberier de France, a tous ceulx qui ces presentes lettres verront, salut. Scavoir faisons nous avoir esté exposé de la partie de nostre feal et amé escuïer Guillaume Saunier, du lieu de Merqueures en la chastellenie de Saint Privat
     <hi rend="sup">
      (a)
     </hi>
     , en nostredit païs et duché d'Auvergne et ou diocese du Puy, que, comme il ait ung hostel audit lieu de Merqueures, ouquel il ne se oze ne peut seurement tenir ne demourer, luy, son mesnaige et biens, pour le passaige et parcours de gens d'armes et de trait qui souvent courent et traverssent icelle marche, y faisant plusieurs griefz et oppressions, mesment que ja pieça feu Bertrand Saunier, prebstre, en son vivant tuteur et gouverneur des enfans pupilles [d'aucun
     <hi rend="sup">
      (b)
     </hi>
     ] des predecesseurs dudit exposant, fu par certains larrons occis et mis a mort oudit hostel, et, depuis quinze ans en ça, Archambaut La Roque, capitaine de gens d'armes, et ses complices, par force et violence prinrent et forcerent ledit hostel et, aprés, y mirent le feu, si que il fu du tout ars et bruslé
     <hi rend="sup">
      (c)
     </hi>
     , excepté la muraille seulement, et, pour ce, ledit Guillaume Saunier, afin de garder et sauver luy, son mesnaige et biens des inconveniens dessudiz et autres semblables et eminens perils qui luy pourroient ad venir, nous a humblement supplié et requis qu'il nous pleut luy donner congié et licence de fortiffier et emparer sondit hostel de Merqueures de murailles, tours, creneaux, pons leveis et autres fortiffications, pour soy y retirer, sondit mesnaige et biens, et autrement sondit hostel pourroit venir en ruine et perdition totale, lequel hostel mesmement autrefois a esté fortiffié par le congié des seigneurs de Montlaur
     <hi rend="sup">
      (d)
     </hi>
     , de Saint Valier
     <hi rend="sup">
      (e)
     </hi>
     et autres qui, ou temps passé, ont esté seigneurs dudit lieu de Saint Privat, et par ce moyen est icelluy hostel presque en estat de deffence, nous, inclinans a la supplication et requeste dudit Guillaume Saunier, pour obvier aux inconveniens dessusdiz et pour consideration des bons et agreables services que lui et ses predecesseurs ont faiz a nous, et aussi nous fait de present ledit Guillaume, et espere que encores face ou temps a venir, a icelluy avons donné et octroyé, donnons et octroyons par ces presentes de grace especial, congié et licence de fortiffier et emparer sondit hostel de Merqueures de murailles, tours, creneaux, pons leveis, fossés, eschisses, barbecannes, cannonieres et toutes autres fortiffications a ce pertinens et necessaires, le mieux et le plus convenablement que fere se pourra et bon luy semblera, pourveu toutesfois que ce soit sans prejudice de nous, nos subgiez et d'autrui, et sans diminution des guet, garde, reparations et autres choses a nous appartenans et que les manans et habitans dudit lieu de Merqueures, se aucuns en y a de present ou auroit en temps a venir, ne laissent a faire guet et garde es anciens lieux et forteresses ou ilz ont acoustumé et soient tenus de faire, senon que ce fut du gré et consentement de celluy ou ceulx a qui la chose toucheroit. Si donnons en mandement par ces mesmes presentes a nostre seneschal d'Auvergne, ou a son lieutenant, que de nostre presente grace, congié et licence, face, laisse et souffre ledit Guillaume Saunier joïr et user plainement et paisiblement, sans le molester ou empescher, ne souffrir estre molesté ne empesché en aucune maniere au contraire. En tesmoing de ce, nous avons fait mettre nostre seel de secret a ces presentes, en l'absence du grant. Donné au Puy, le sixiesme jour de may, l'an de grace mil quatre cens trente et neuf.
    </p>
    <p rend="Par_défaut">
     a. Saint-Privat-d'Allier (Haute-Loire). Un château de Mercoeurest situé sur le territoire de cette commune ; Mercoeurest aussi une commune de la Haute-Loire, distante d'environ 60 kilomètres de Saint-Privat, mais ne s'y trouvent que les ruines d'une tour du XI
     <hi rend="sup">
      e
     </hi>
     siècle. — b. Ajout de l'éditeur. — c. Ars et bruslé :sica. — d. La commune de Coucouron (Ardèche) abrite les restes du château de Montlaur. — e. Saint-Vallier dans la Drôme, à la frontière avec l'Ardèche.
    </p>
   </div>
  </body>
 </text>
</TEI>