<?xml version="1.0" encoding="utf-8"?>
<TEI xmlns="http://www.tei-c.org/ns/1.0">
 <teiHeader>
  <fileDesc>
   <titleStmt>
    <title>
     Acte 29 d'Agnès de Bourgogne (09/11/1470)
    </title>
    <author/>
   </titleStmt>
   <publicationStmt>
    <publisher>
     Laboratoire de Médiévistique occidentale de Paris (UMR 8589), Centre de recherches historiques (UMR 8558)
    </publisher>
    <date when="2022">
     2022
    </date>
    <availability>
     <licence source="https://github.com/etalab/licence-ouverte/blob/master/open-licence.md">
      Distributed under an Open License 2.0
     </licence>
    </availability>
   </publicationStmt>
   <sourceDesc>
    <p>
     Ce fichier contient l'acte n°29 d'Agnès de Bourgogne, Lettre patente (Copie, AN (K)) daté du 09/11/1470 à Château de Moulins.
    </p>
   </sourceDesc>
  </fileDesc>
 </teiHeader>
 <text>
  <body>
   <div n="29" xml:id="agnes-29">
    <p rend="center b">
     29
    </p>
    <p rend="center">
     1470, 18 novembre. — Château de Moulins.
    </p>
    <p>
     Agnès de Bourgogne, duchesse de Bourbonnais et d’Auvergne, etc., fonde dans une chapelle qu’elle a commencé à bâtir en-dehors de la ville de Moulins, appelée la chapelle sainte Catherine du Mont des Vignes, et unie à l’église Notre Dame de Moulins, trois autels dédiés à ladite sainte, à saint Louis et à sainte Barbe. Chaque année, le jour de la saint Louis, les chanoines de Notre Dame seront tenus d’aller en procession à ladite chapelle pour y faire une grande messe ; chaque mardi, à sept heures, une messe basse sera dite en l’honneur de sainte Catherine par l’un des chapelains. La duchesse dote la chapelle de dix livres tournois de rente annuelle afin de compenser les baisses de dotations dues au chantier de Notre Dame de Moulins. Le cardinal évêque d’Autun confirmera cette fondation, et le cardinal archevêque de Lyon, Charles de Bourbon, fils de la duchesse, consacrera la chapelle.
    </p>
    <p>
     A. Original disparu, jadis « scellé en double queue et cire rouge du scel aux armes » (d’après C).
    </p>
    <p>
     B.Vidimus par Jean de la Goutte, président de la Chambre des comptes de Moulins et garde des sceaux aux contrats du Bourbonnais, le 29 octobre 1479, aujourd'hui disparu. — C. Copie de B le 30 juillet 1749
     <note n="23" type="footnote">
      Mention de collation : Collationné par nous ecuyer, conseiller sececretaire du roi, maison couronne de France et de ses finances, greffier en chef de la Chambre des comptes, conformement a l’arest de ladite Chambre de ce jourd’huy trente juillet mil septembre cent qurante neuf[avec signature illisible].
     </note>
     . 255 x 390 mm. Archives nationales, K 188, cote 30
     <hi rend="sup">
      4
     </hi>
     .
    </p>
    <p>
     Analyse : Inventaire des copies de chartes, p. 236 verso et 237 recto.
    </p>
    <p>
     (F. 1v.) Agnes de Bourgoigne, duchesse de Bourbonnois et d’Auvergne, contesse de Clermont et de Fourez, et dame de Beaujeu, a tous ceulx qui ces presentes lettres verront, salut.
    </p>
    <p>
     Scavoir faisons que, pour consideration des biens que avons receu de Dieu nostre createur et affin que par luy ne soyons reprinse d’ingratitude et que de sa bonne pitié et misericorde il ait mercy de feu monsieur nostre mary le duc de Bourbonnois et d’Auvergne, que Dieu absoille, de nous, noz enfans et de noz predecesseurs et successeurs, a l’onneur d’icellui nostre createur, de monsieur saint (f. 2r.) Loys et des glorieuses vierges saintes Catherine et saincte Barbe, pour l’augmentation du divin service, et du consentement de nostre tres chier et tres amé fils le duc de Bourbonnois et d’Auvergne, nous avons commencé a faire bastire et ediffier une chapelle au lieu ou souloit estre la justice patibulaire de Molins, laquelle chapelle nous voulons estre dediee soubz le nom d’icelle vierge sainte Catherine, et estre appellee a tousjours mais la chapelle saincte Catherine du Mont des Vignes, en laquelle voulons et ordonnons estre erigés trois aultiers, c’est assavoir le grand aultier en l’honneur de sainte Catherine, et les autres deux de saint Louis et de sainte Barbe, et icelle estre fondee, fondons et douhons de dix livres tournois de rente annuelle et perpetuelle amorties, lesquelles dix livres tournois de rentes par ces presentes &lt;nous&gt; donnons pour la dotation et fondation d’icelles, et les promettons asseoir et assigner en bons lieux et bien gisans, et, quant (f. 2v.) a ce, voulons tout noz biens et de noz successeurs et heritiers estre affectez et hypothequez a les payer jusques par nous ou nosdiz successeurs et qui de nous auront cause, seront assis et assignez en la chastellenie de Molins en bon lieu, comme dit est, laquelle chapelle et lesditz dix livres tournois de rente, ensemble toutes les offrandes, oblations, locts, dons et autres esmolumens en appartenans qui proviendront a icelle chapelle en quelque maniere que ce soit, nous voulons et ordonnons estre compecter et appertenir perpetuellement a l’eglise collegialle de Nostre Dame de Molins, et comme membre deppendant et incorporee, unie et annexee avec toutes sesdittes appartenances a icelle eglise collegialle, pour l’entretenement du divin service qui y est continuellement fait et aussi pour recompensation de la diminution des rentes de laditte eglise, qui sont diminuez a cause du bastiment et [?] d’icelle eglise que ont fait presentement au prochain de nous (f. 3r.) et de nostredit tres cher et tres amé filz, et par ce moyen les doyen et chapitre de ladite eglise collegialle seront tenus aller en procession un chacun an en laditte chapelle, le jour saint Loys, et illec dire une grant messe solennelle par l’un des chanoines de laditte eglise, et toutes les semaines y feront dire une messe basse en l’onneur de sainte Catherine par l’un des chapelains et habituet de laditte eglise, le jour du mardy et heure de sept heures, toutesfois, en cas que par empeschement de guerre ou autrement, lesdittes messe, procession et divin service ne pourront estre faitz en laditte chapelle qui est hors les murs de laditte ville, que esdits jours et heures iceluy divin service sera fait et dit en laditte eglise collegialle en l’aultier ou l’en dit la messe de feu monsieur le duc Loys que Dieu absoille, qui fut fundateur de laditte eglise, seront aussi tenue lesditz doyen et chapitre de entretenir laditte chapelle de couverture, de veirrieres et autres (f. 3v.) reparations necessaires &lt;pour l’entretenement d’icelle&gt;, aprés que nous l’auront fait achever de bastir et mettre en bon estat, et de payer un chacun an au curé de Saint Bonnet, en la paroisse duquel est situé laditte chapelle, la somme de cinq solz tournois, sans ce qu’il y puisse pretendre aucun autre droit, et afin que noz presentes voulenté, ordonnance et fondation soient de perpetuelle fermeté, valeur et memoire, nous voulons oultre que le double de ces presentes soit mis et registré en la chambre des comptes, et mandons le president et controleur d’icelle qu’ilz entretiennent et facent garder et observer le contenu en cesdittes presentes, par lesquelles mesmement nous prions et requerons a tres reverend pere en Dieu le cardinal evesque d’Ostun qu’il luy plaise decreter, confermer, louer et approuver nosdittes voulenté, ordonnance et fundation en dediant a Dieu et esdites saintes lesditz lieu et chapelle, et, en icelles decrettant, confermant et louant et approuvant, declairer lesditz lieu et chapelle et lesdites (f. 4r.) appartenances estre membre et deppendent, unis, incorporez et annexez de et a laditte eglise collegialle de Nostre Dame de Molins, et donner faculté et licence a nostre tres chier et tres amé filz l’arcevesque de Lion, ou autre evesque catholie sur ce requis, de consacrer laditte chapelle et donner a ceulx qui la visiteront esditz jours les pardons et indulgences qu’il peult donner selon droit et par les privilleges a luy octroyees comme cardinal et evesque.
    </p>
    <p>
     En tesmoing de ce, nous avons fait sceller de nostre seel ces presentes lettres de nosdites donnations, doctations, fondations, volenté et ordonnance, promesse et requeste.
    </p>
    <p>
     Donné ou chastel de Molins, le dix huit
     <hi rend="sup">
      e
     </hi>
     jour de novembre, l’an de grace mil quatre cent soixante dix. »
    </p>
    <p>
     Signé desoubz « Agnes », et au reply d’icelles estoit escript « Par madame la duchesse, Pierre de la Trolliere, escuïer pannetier, et Louis Segaud, escuyer eschanson, presens », et signé « G. Lapelin » et scellé en double queue (f. 4v.) et cire rouge du scel aux armes de laditte dame.
    </p>
   </div>
  </body>
 </text>
</TEI>